****

**ΕΛ**

|  |
| --- |
|  |

**Σύγκλιση**

**Συχνές ερωτήσεις σχετικά με την Κοινή Πρακτική**

**CP 6. Γραφικές αναπαραστάσεις των σχεδίων ή υποδειγμάτων**

1. **ΓΕΝΙΚΕΣ ΕΡΩΤΗΣΕΙΣ**
2. **Ποια Γραφεία θα εφαρμόσουν την Κοινή Πρακτική;**

BG, BX, CY, CZ, DE, DK, EE, ES, FR, GR, HR, IE, IT, IS, LT, LV, NO, PL, PT, RO, SI, SK, TR, UKκαιEUIPO.

Ο τελικός κατάλογος των συμμετεχόντων Γραφείων περιλαμβάνεται στην Κοινή Ανακοίνωση σχετικά με το έργο «*CP6 - Σύγκλιση των γραφικών αναπαραστάσεων σχεδίων ή υποδειγμάτων*».

1. **Ποια είναι τα μέλη της Ομάδας Εργασίας;**

Εθνικά &Περιφερειακά Γραφεία:

BG, BX, CY, CZ, DE, DK, EE, ES, FR, GR, HR, HU, IE, IT, LT, LV, PL, PT, RO, SE, SI, SK, UK και EUIPO(24 Γραφεία).

Παρατηρητές:

CH, IS, NO, TR και ΠΟΔΙ (5 Γραφεία), APRAM και FICPI (2 Ενώσεις Χρηστών).

1. **Θα εφαρμόσουν την Κοινή Πρακτική Γραφεία τα οποία δεν συμμετέχουν σε αυτήν;**

Η συμμετοχή στη δημιουργία και στην εφαρμογή της Κοινής Πρακτικής είναι εντελώς προαιρετική. Τα Γραφεία που δεν συμμετέχουν στην Πρακτική ή δεν την εφαρμόζουν μπορούν να την υιοθετήσουν ανά πάσα στιγμή στο μέλλον με την πλήρη υποστήριξη της Ομάδος του Προγράμματος Σύγκλισης.

Στο έργο δεν συμμετέχουν τρία Γραφεία ΔΙ της ΕΕ, συγκεκριμένα τα Γραφεία AT, FI και MT. Εντούτοις, αυτό δεν σημαίνει ότι δεν μπορούν να αποφασίσουν να υιοθετήσουν την Κοινή Πρακτική οποιαδήποτε στιγμή στο μέλλον.

Ο τελικός κατάλογος των συμμετεχόντων Γραφείων περιλαμβάνεται στην Κοινή Ανακοίνωση σχετικά με το έργο «*CP6 - Σύγκλιση των γραφικών αναπαραστάσεων σχεδίων ή υποδειγμάτων*».

1. **Θα διαφέρει η Κοινή Πρακτική από την υφιστάμενη πρακτική;**

Κατά την έναρξη του έργου διενεργήθηκε μια προκαταρκτική συγκριτική μελέτη από την οποία προέκυψε η ύπαρξη αποκλίσεων μεταξύ των συμμετεχόντων Γραφείων ή ακόμη και έλλειψη έγγραφης καθοδήγησης για κάποιες από τις θεματικές ενότητες που καλύπτει η Κοινή Πρακτική. Η ανάπτυξη μιας ενιαίας Κοινής Πρακτικής συνεπάγεται ότι η πλειονότητα των Γραφείων που την εφαρμόζουν θα προσαρμόσουν αναλόγως την προηγούμενη πρακτική τους, σε μεγαλύτερο ή μικρότερο βαθμό (ανάλογα με τη φύση της προηγούμενης πρακτικής τους).

Παράλληλα με τη δημοσίευση της Κοινής Ανακοίνωσης σχετικά με έργο σύγκλισης CP6, κάθε Γραφείο που εφαρμόζει την Πρακτική μπορεί να δημοσιεύσει πρόσθετες πληροφορίες σχετικά με τον αντίκτυπο της Κοινής Πρακτικής στις προϋπάρχουσες εθνικές πρακτικές.

1. **Επηρεάζει το έργο το πεδίο προστασίας των σχεδίων ή υποδειγμάτων;**

Όχι. Στόχος της Κοινής Πρακτικής είναι να χρησιμεύσει αφενός ως κατευθυντήρια γραμμή αποκλειστικά και μόνο για τις διαδικασίες εξέτασης και, αφετέρου, ως σημείο αναφοράς για τα Εθνικά και Περιφερειακά Γραφεία ΔΙ στην ΕΕ, τις Ενώσεις Χρηστών, τους καταθέτες και τους εκπροσώπους σχετικά με το πώς να χρησιμοποιούν τις κατάλληλες αποποιήσεις δικαιωμάτων (disclaimers) και τους τύπους όψεων, καθώς και το πώς να αναπαριστούν σχέδια ή υποδείγματα σε ουδέτερο φόντο. Το πεδίο προστασίας που παρέχει η καταχώριση σχεδίου ή υποδείγματος ορίζεται από τις ισχύουσες νομικές διατάξεις που εφαρμόζει κάθε εθνικό ή Περιφερειακό Γραφείο.

1. **Στο κείμενο της Κοινής Πρακτικής περιέχονται συστάσεις και απαιτήσεις. Ποιον σκοπό εξυπηρετεί αυτός ο διαχωρισμός μεταξύ συστάσεων και απαιτήσεων;**

Γενικά, υπάρχουν περιπτώσεις στις οποίες μια διατύπωση επιτακτικού χαρακτήρα (απαίτηση) είναι πιο πρόσφορη από μια διατύπωση συμβουλευτικού χαρακτήρα (σύσταση) και το αντίστροφο. Σε ορισμένες περιπτώσεις (π.χ. συνδυασμός γραφικών παραστάσεων και φωτογραφιών), αυτός ο διαχωρισμός στο κείμενο επιτρέπει στα Γραφεία που υπόκεινται σε νομικούς περιορισμούς να εφαρμόσουν πλήρως την Κοινή Πρακτική υποδεικνύοντας με σαφήνεια στους χρήστες τους την προτιμώμενη εναρμονισμένη προσέγγιση, χωρίς να παρεκκλίνουν από την εθνική τους νομοθεσία.

1. **Θα επηρεάσει η Κοινή Πρακτική τις αιτήσεις που εκκρεμούν κατά την ημερομηνία υλοποίησης της;**

Οι διαδικασίες του κάθε συμμετέχοντος Γραφείου που θα επηρεαστούν από την Κοινή Πρακτική περιγράφονται στηνΚοινήΑνακοίνωση σχετικά με το έργο «*CP6 - Σύγκλιση των γραφικών αναπαραστάσεων σχεδίων ή υποδειγμάτων*».

Περαιτέρω πληροφορίες σχετικά με το συγκεκριμένο ζήτημα παρέχονται από το εκάστοτε συμμετέχον Γραφείο.

1. **Ποια ήταν η συμμετοχή των χρηστών στο έργο;**

Στην ομάδα εργασίας έλαβαν μέρος εκπρόσωποι δύο Ενώσεων Χρηστών (FICPI και APRAM) ως παρατηρητές από την αρχή του έργου, οι οποίοι είχαν πρόσβαση σε όλα τα έγγραφα καθ' όλη τη διάρκεια της διαδικασίας. Περαιτέρω, καλούνταν πάντοτε να διατυπώσουν τις παρατηρήσεις τους.

Τα συμπεράσματα δημοσιεύτηκαν σε διάφορα στάδια, ενθαρρύνοντας τους ενδιαφερόμενους να εξετάσουν το έγγραφο, να το διαβιβάσουν σε οποιοδήποτε πρόσωπο θεωρούσαν ότι θα είχε άποψη σχετικά με αυτό και να διατυπώσουν τις παρατηρήσεις τους, ούτως ώστε να διασφαλιστεί ότι τυχόν ανησυχίες θα μπορούσαν να εξεταστούν και να αναλυθούν από την Ομάδα Εργασίας.

Όλες οι Διεθνείς Ενώσεις Χρηστών κλήθηκαν να συμμετάσχουν σε ειδική συνεδρίαση που έλαβε χώρα τον Ιούνιο του 2015 στις Βρυξέλλες. Τους παρουσιάστηκε σχέδιο της Κοινής Πρακτικής και διατύπωσαν άμεσα τις παρατηρήσεις τους επί των αρχών. Στη συνεδρίαση παρέστησαν εκπρόσωποι των ενώσεων APRAM, ECTA, FICPI, GRUR, INTA, ITMA, MARQUES και UNION IP.

1. **ΑΠΟΠΟΙΗΣΕΙΣ ΔΙΚΑΙΩΜΑΤΩΝ:**
2. **Εμπίπτουν οι λεκτικές αποποιήσεις δικαιωμάτωνστον Στόχο 1: Αποποιήσεις δικαιωμάτων στο πλαίσιο της Κοινής Πρακτικής;**

Όχι, οι λεκτικές αποποιήσειςδικαιωμάτων δεν εμπίπτουν στο πεδίο εφαρμογής του έργου. Η Κοινή Πρακτική καλύπτει μόνο τις γραφικές αναπαραστάσεις σε αιτήσεις σχεδίων ή υποδειγμάτων και, συνεπώς, αφορά μόνο αποποιήσεις οι οποίες υποδεικνύονται με οπτικές σημάνσεις στις αναπαραστάσεις. Επιπλέον, σύμφωνα με μία από τις Γενικές Συστάσεις σχετικά με την ορθή χρήση των οπτικών αποποιήσεων (3.1.3 (c)), η οπτική δήλωση πρέπει να είναι κατατοπιστική από μόνη της ως μέρος του συνολικού σχεδίου ή υποδείγματος, γεγονός που σημαίνει ότι η ερμηνεία της δεν εξαρτάται από συμπληρωματικές γραπτές πληροφορίες.

1. **Ενθαρρύνει η Κοινή Πρακτική τη χρήση συγκεκριμένου τύπου οπτικών αποποιήσεων δικαιωμάτων;**

Όπως αναφέρεται στις γενικές συστάσεις (3.1.3. (a)), **προτιμώνται αναπαραστάσεις στις οποίες αποκαλύπτεται μόνο το σχέδιο ή υπόδειγμα για το οποίο διεκδικείται προστασία.** Εντούτοις, για να γίνουν κατανοητά τα χαρακτηριστικά του σχεδίου ή υποδείγματος για τα οποία διεκδικείται προστασία, είναι ενδεχομένως πρόσφορη η παρουσίαση του σχεδίου ή υποδείγματος στο σύνολό του. Στις περιπτώσεις αυτές **συνιστάται** η χρήση διακεκομμένων γραμμών (βλ. γενικές συστάσεις 3.1.3. b) και c)). Η χρήση άλλων μορφών αποποίησης δικαιωμάτων, όπως η χρωματική αντίθεση, η χρήση περιγράμματος και η θολή παρουσίαση, επιτρέπεται μόνον όταν -για τεχνικούς λόγους- δεν είναι δυνατή η χρήση των διακεκομμένων γραμμών (για παράδειγμα επειδή χρησιμοποιούνται για να υποδείξουν ραφές σε ενδύματα ή πατρόν, ή όταν χρησιμοποιούνται φωτογραφίες).

1. **Επιτρέπεται η χρήση περισσοτέρων της μίας αποποίησης στην ίδια αναπαράσταση;**

Ο συνδυασμός περισσοτέρων αποποιήσεων δικαιωμάτων στην ίδια αναπαράσταση σχεδίου ή υποδείγματος δεν προβλέπεται στην Κοινή Πρακτική. Ωστόσο, εάν συντρέχει τέτοια περίπτωση, εξακολουθούν να ισχύουν οι απαιτήσεις και οι συστάσεις που περιλαμβάνονται στην Κοινή Πρακτική για κάθε τύπο οπτικής αποποίησης.

1. **Εάν σε κάποια αίτηση για σχέδιο ή υπόδειγμα ο καταθέτης προβεί σε οπτική αποποίηση δικαιώματος σε μορφή που δεν περιλαμβάνεται στην Κοινή Πρακτική, μπορούν τα Γραφεία να εφαρμόσουν τις αρχές της Κοινής Πρακτικής κατ' αναλογία;**

Σε περίπτωση που κάποιο Γραφείο ΔΙ της ΕΕ παραλάβει αίτηση η οποία περιέχει οπτική αποποίηση δικαιώματοςσε μορφή που δεν περιλαμβάνεται στην Κοινή Πρακτική, το Γραφείο μπορεί να εφαρμόσει τις αρχές της Κοινής Πρακτικής κατ' αναλογία (Γενικές συστάσεις (3.1.3.)). «*Ορθή χρήση: η οπτική* αποποίηση δικαιώματος*πρέπει να είναι ευκρινής και προφανής στην αναπαράσταση του σχεδίου ή υποδείγματος. Τα χαρακτηριστικά για τα οποία διεκδικείται προστασία πρέπει να διακρίνονται ευκρινώς από τα χαρακτηριστικά για τα οποία δεν διεκδικείται προστασία»*).

1. **ΤΥΠΟΙ ΟΨΕΩΝ**
2. **Ενθαρρύνει η Κοινή Πρακτική τη χρήση συγκεκριμένων τύπων όψεων;**

Κατά την άποψη της Ομάδας Εργασίας, οι καταλληλότερες όψεις για την παρουσίαση των χαρακτηριστικών ενός σχεδίου ή υποδείγματος είναι εν γένει οι όψεις υπό γωνία. Σύμφωνα, ωστόσο, με τις γενικές συστάσεις (3.2.3.), ο καταθέτης έχει ευθύνη να αποκαλύψειμε τον πληρέστερο δυνατό τρόπο τα χαρακτηριστικά του σχεδίου ή υποδείγματος και, προς τούτο, μπορεί να παράσχει συμπληρωματικές/πρόσθετες όψεις.

1. **Υπάρχει υποχρέωση να υποβληθεί συγκεκριμένος αριθμός όψεων υπό γωνία; Έχει η σειρά σημασία;**

Όχι. Ο καταθέτης έχει την ευχέρεια να υποβάλει όψεις (έως το ανώτατο όριο που προβλέπεται από κάθε Γραφείο) χωρίς συγκεκριμένη σειρά, και την κάθε μία χωριστά, προκειμένου όλα τα χαρακτηριστικά του σχεδίου ή υποδείγματος να γίνονται αντιληπτά με σαφήνεια. Κατά συνέπεια, η σειρά που καθορίζεται στο έγγραφο της Κοινής Πρακτικής (3.2.4. (a)) «*(…) εμπρόσθια όψη, κάτοψη, άνοψη, δεξιά όψη, αριστερή όψη, οπίσθια όψη και προοπτική όψη»* δεν είναι υποχρεωτική για τον καταθέτη.

1. **Σε περίπτωση αναπτυγμένης όψης ή όψης σε τομή, προστατεύονται τα μη ορατά τμήματα της αναπαράστασης;**

Σύμφωνα με την οδηγία 98/71/EΚ της 13ης Οκτωβρίου 1998 για τη νομική προστασία σχεδίων και υποδειγμάτων, από προστασία καλύπτονται μόνο τα συστατικά μέρη των σύνθετων προϊόντων που παραμένουν ορατά κατά τη συνήθη χρήση του προϊόντος.

Όπως αναφέρεται στο έγγραφο της Κοινής Πρακτικής (3.2.4. (d) και (f)), η χρήση αναπτυγμένων όψεων ή όψεων σε τομή για την αναπαράσταση του σχεδίου ή υποδείγματος είναι πρόσφορη υπό την επιφύλαξη των περιορισμών που προβλέπονται από την εθνική ή την ευρωπαϊκή νομοθεσία όσον αφορά την προστασία των μη ορατών ή μερικώς ορατών μερών ενός προϊόντος κατά τη χρήση του.

1. **Γιατί περιλαμβάνονται στιγμιότυπα στην Κοινή Πρακτική;**

Ο συγκεκριμένος τύπος όψης περιλαμβάνεται στην Κοινή Πρακτική (3.2.4. (g)) προς διευκόλυνση των καταθετών που επιθυμούν να καταθέσουν κινούμενα σχέδια ή υποδείγματα. Το κεφάλαιο αυτό παρέχει στους εξεταστές καθοδήγηση για την εναρμονισμένη ερμηνεία αυτών των αιτήσεων, λαμβανομένων ωστόσο υπόψη των διαθέσιμων τεχνολογικών μέσων για την αναπαράσταση του συγκεκριμένου τύπου σχεδίων ή υποδειγμάτων. Ο σκοπός του παρόντος έργου είναι απλώς να καθοδηγήσει τους καταθέτες ώστε να αναπαραστήσουν τους συγκεκριμένους τύπους όψεων με τον βέλτιστο δυνατό τρόπο έχοντας επίγνωση των τεχνολογικών περιορισμών.

1. **Ενθαρρύνει η Κοινή Πρακτική τον συνδυασμό διάφορων μέσων οπτικής αναπαράστασης (π.χ. γραφικών παραστάσεων και φωτογραφιών);**

Όχι. Η Κοινή Πρακτική (3.2.4. (h)) συνιστά με έμφαση τη χρήση μίας μόνο μορφής οπτικής απεικόνισης (γραφικές παραστάσεις ή φωτογραφίες). Για να είναι αποδεκτές, οι πολλαπλές αναπαραστάσεις πρέπει να αφορούν ευκρινώς και εμφανώς το ίδιο σχέδιο ή υπόδειγμα και να παρουσιάζουν συνοχή κατά τη σύγκριση των χαρακτηριστικών που αποκαλύπτονται.

Επιπλέον, όπως υπογραμμίζεται στην Κοινή Ανακοίνωση, είναι σημαντικό να αποφεύγεται ο συνδυασμός γραφικών παραστάσεων με φωτογραφίες ώστε να μην αποκαλύπτονται όψεις οι οποίες θα μπορούσαν να δημιουργήσουν μια διαφορετική συνολική εντύπωση.

1. **ΟΥΔΕΤΕΡΟ ΦΟΝΤΟ**
2. **Καλύπτονται τα πρόσθετα στοιχεία από το κεφάλαιο για το ουδέτερο φόντο;**

Όχι. Βάσει διεξοδικής μελέτης της νομοθεσίας/πρακτικής των Γραφείων ΔΙ της ΕΕ που διενεργήθηκε κατά την έναρξη του έργου, ορισμένα Γραφεία δεν εντάσσουν τα πρόσθετα στοιχεία στην έννοια του ουδέτερου φόντου. Κατά συνέπεια, υιοθετήθηκε η άποψη ότι η νομοθεσία διαχωρίζει τις απαιτήσεις ως προς το χρώμα, την αντίθεση και τη σκίαση από την παρουσία πρόσθετων στοιχείων. Για λόγους εναρμόνισης βάσει των Κοινών Αρχών, στο πλαίσιο του στόχου 3: Ουδέτερο φόντο (3.3), τα πρόσθετα στοιχεία δεν εμπίπτουν στο πεδίο εφαρμογής του έργου.

1. **ΜΟΡΦΟΤΥΠΟΣ ΟΨΕΩΝ**
2. **Θα επικαιροποιούνται τακτικά τα αποτελέσματα της συγκριτικής αξιολόγησης (παράρτημα 1 και παράρτημα 2);**

Ναι. Τα αποτελέσματα της συγκριτικής αξιολόγησης θα επικαιροποιούνται κάθε χρόνο. Οι ημερομηνίες επικαιροποίησης θα κοινοποιούνται στα Γραφεία ΔΙ της ΕΕ από την Ομάδα του Προγράμματος Σύγκλισης.

1. **ΠΑΡΑΔΕΙΓΜΑΤΑ**
2. **Ποιον σκοπό εξυπηρετούν τα παραδείγματα και οι αντίστοιχοι Προσδιορισμοί Αντικειμένου;**

Σκοπός των παραδειγμάτων που περιέχονται στην Κοινή Πρακτική είναι να καθοδηγήσουν εξεταστές και χρήστες αποσαφηνίζοντας τις βασικές αρχές που διέπουν το έγγραφο τεκμηρίωσης. Οι προσδιορισμοί αντικειμένου κάτω από κάθε παράδειγμα παρέχονται αποκλειστικά και μόνο για σκοπούς ενημέρωσης (για την καλύτερη κατανόηση των αναπαριστώμενων σχεδίων ή υποδειγμάτων).

1. **Γιατί σε ορισμένα σημεία της Κοινής Πρακτικής δεν παρέχονται αποδεκτά/μη αποδεκτάπαραδείγματα;**

Σκοπός των αποδεκτών/μη αποδεκτώνπαραδειγμάτων που περιλαμβάνονται στην Κοινή Πρακτική, είναι να παρέχουν καθοδήγηση στους εξεταστές και τους χρήστες. Για ορισμένα κριτήρια δεν ήταν δυνατόν να βρεθούν παραδείγματα κοινώς αποδεκτά/μη αποδεκτάή, σε κάποιες περιπτώσεις, δεν κρίθηκε σκόπιμο από την Ομάδα Εργασίας να συμπεριληφθούν επιπρόσθετα παραδείγματα.

1. **Τι είναι το «Παράδειγμα CP6»;**

Τα παραδείγματα που περιλαμβάνονται στην Κοινή Πρακτική με την επισήμανση «Παράδειγμα CP6» είναι φανταστικά παραδείγματα που επινοήθηκαν από την Ομάδα Εργασίας προκειμένου να αποσαφηνιστούν οι βασικές αρχές του εγγράφου τεκμηρίωσης.

1. **Γιατί δεν περιλαμβάνονται στην Κοινή Πρακτική παραδείγματα πραγματικών αιτήσεων σχεδίων ή υποδειγμάτων που κρίθηκαν μη αποδεκτές;**

Η Ομάδα Εργασίας απέφυγε να συμπεριλάβει στο έγγραφο της Κοινής Πρακτικής πραγματικές αιτήσεις/καταχωρίσεις σχεδίων ή υποδειγμάτων που κρίθηκαν μη αποδεκτές διότι κάτι τέτοιο θα μπορούσε να αποβεί εις βάρος των κατόχων των συγκεκριμένων πραγματικών σχεδίων ή υποδειγμάτων.

**www.tmdn.org**

****



**ΓραφείοΔιανοητικήςΙδιοκτησίαςτηςΕυρωπαϊκήςΈνωσης**

Avenida de Europa 4

E-03008 Alicante, Spain

Tel +34 96 513 9100

Fax +34 96 513 1344

information@oami.europa.eu

**www.oami.europa.eu**